עזר לצבי

תולדות, דברי קבלה  
מפטיר עולה למנין שבעה

# נזיקין - תולדות

## חידושי מרן הרי"ז הלוי הלכות נזקי ממון

# דברי קבלה

## ברכות ד:

## רש"י חולין קלז. ד"ה תורת משה

קרויה תורה לפי שנתנה תורה לדורות ושל נביאים לא קרי אלא קבלה שקבלו מרוח הקדש כל נבואה ונבואה לפי צורך השעה והדור והמעשה.

## רש"י מלאכי א:א ד"ה ביד מלאכי

כבר היה מסור בידו זה ימים רבים מכאן דרשו רבותינו בברייתא דמכילתא שכל הנביאים עמדו על הר סני ושם נמסרו להם הנבואות וכן (ישעיה מח) אומר מעת היותה שם אני ועתה ה' אלהים שלחני:

## שיטה מקובצת בבא קמא ב:

תלמיד הר"פ

מדברי קבלה. דברי נביאות קרי להו דברי קבלה על שם שהנביאים קובלים וצועקים על צרות הנראות להם בחזון כדמתרגמינן אם צעק יצעק אלי אם מקבל יקביל. ויש מפרש קבלה שכלם קבלו נבואותם ממשה רבינו ע"ה וכן אמר ישעיה קרבו אלי שמעו זאת לא מראש בסתר דברתי מעת היותה שם אני ועתה ה' אלקים שלחני ורוחו. ע"כ תלמיד ה"ר פרץ.

## גליון הש"ס בבא קמא ב:

## בית אלוקים למבי"ט שער היסודות פרק סא

ואני חושב כי לא כל נוסח הברכות והתפלות תקנו אנשי כנסת הגדולה, שהרי ברכת המזון אמרו חז"ל משה רבינו תיקן ברכת הזן, יהושע תיקן ברכת הארץ, ודוד ושלמה תקנו ברכת בונה ירושלים, ולא לבד ענין הברכה של הזן והארץ ובונה ירושלים אלא הנוסח עצמו כמו שהיא סדורה אצלנו אפשר שתקנו, כי אין שום מלה באלו הברכות בפרט בהזן והארץ שלא תיאמר בזמן משה עצמו ובזמן יהושע, ואפי' מימי האבות היו יכולים לומר ברכת הזן את העולם כולו בטובו בחן בחסד וברחמים נותן לחם לכל בשר כי לעולם חסדו וכו' ואל יחסר לנו מזון וכו', כי הוא זן ומפרנס לכל כאמור פותח את ידך ומשביע וכו' בא"י הזן את הכל. וגם כי יש בברכה זו ב' פסוקים מתהלים נותן לחם לכל וגו' ופותח את ידך וגו', לא נעלם ממרע"ה דבר מכל מה שנאמר בנבואה וברוח הקדש, כי הכל נכלל בתורת משה, וכאמרם ליכא מידי דכתיב בנביאים וכתובים לולא רמיזא באורייתא מנא הא מלתא דאמור חז"ל דכתיב ואברהם היו יהיה וגו', וכן נראה מנוסח הברכה שאנחנו אומרים בחסד וברחמים נותן לחם לכל בשר, שנראה שהוא סגנון הברכה שאינו כתוב כאמור נותן לחם וגו', כי לא היה עדיין מסודר ספר תהלים, ולשון אותו הפסוק היה שגור בפי משה וסדרו בברכת הזן, וידע כי אח"כ דוד המלך ע"ה יסדר אותו בספרו כמו שסדר המזמורים המיוחסים לבני קרח ולחכמים האחרים הקודמים לו, וכמו שאמרו ע"י עשרה זקנים תקן דוד ספר תהלים ומשה גדול מכולם שאמר תפלה למשה והנמשכים עם מזמור זה, ופסוקים אלו ג"כ שסדר בברכת הזן היו על שמו אלא שסדרם דוד ע"ה במזמורים, וגם פסוק פותח את ידך יהיה דברי סידור מרע"ה, וגם כי אנחנו אומרים בו כאמור אפשר כי אח"כ הוסיפו כאמור בתהלים, ובימי משה עד דוד לא היו אומרים כאמור, ואם כן אינו מן התימה שנמצאו פסוקים בנוסח ברכות שקדמו לזמן חיבור הנביאים או הכתובים אשר נכללו בהם אותם הפסוקים, כי משה רבינו ידע הכל והבאים אחריו קבלו ממנו, ואפי' מימות אברהם אבינו ע"ה היו יכולים לומר כל נוסח ברכה זו שהוא נטע אש"ל בבאר שבע ויקרא שם בשם ה', וכמ"ש שאברהם אבינו קיים כל התורה ואפילו עירובי תבשילין, ובכלל כל התורה הזאת הוא ידיעת אלו הפסוקים ואחרים שבספרי הנביאים והכתובים, וכמו שידע הוא ובניו כל התורה כולה ידע גם כן מה שבנביאים ובכתובים הנכללים בה...

## גינת אגוז עמ' ה

## הגהות מיימוניות הלכות תעניות ה:א

ר"ת התיר לאשה יולדת לאכול בצום גדליה שהיה שמיני ללידתה ואע"ג דאמרינן בפ' מפנין דלאחר ז' יום אם אמרה איני צריכה אין מחללין עליה את השבת וצום גדליה דברי קבלה ודברי קבלה כדברי תורה אפילו הכי מותר דאמרינן בפ"ק דר"ה קרי ליה צום וקרי ליה ששון וכו' עד רצו מתענין רצו אין מתענין ולכך הוא רשות ומותר לה לאכול ע"כ מצאתי. ונראה דאפילו עוברות ומניקות דעלמא שהיו מצטערות הרבה שהיה להם לאכול בכל אלו הצומות לבד מתשעה באב מדאמרינן בתשעה באב עוברות ומניקות מתענות ומשלימות בו כדרך שמתענות ומשלימות ביוה"כ מכלל דשאר תעניות שאין חמורות כ"כ אין משלימות בו, ע"כ:

## תענית טו.ז

## תורת חוף הימים (הרב יחיאל מיכל חרל"פ) ([קישור](https://www.otzar.org/wotzar/Book.aspx?602060))

# פורים – מגילה – דברי קבלה

## טורי אבן

## רבי עקיבא איגר

## מנחת אלעזר חלק א סימן טו[[1]](#footnote-1)

אמנם דברי המהר"א ששון הנ"ל המה למאי דס"ל דחרם דאורייתא כנז'. אולם כבר נודע מדברי הנו"ב (תניינא חיו"ד סי' קמ"ו וחאה"ע סי' ח') דחרם הוי דרבנן עפימ"ש הרמב"ן במשפטי החרם דדבר זה לא למדנו מתורת משה וכו' עד שבאנו לדברי קבלה וכו' והעלה שם בנו"ב דדברי קבלה ספיקן להקל ממילא יש להקל בספק חרד"ג. והנה יש לפלפל בזה אם הולכין להקל בס' מדברי קבלה וע' בשו"ת רמ"ץ הנ"ל סי' ה' מ"ש להקשות ע"ז מדברי המרדכי שהקשה דנחמיר בספיקא דיומא דמגילה ותי' דולא יעבור כתיב ולא ניחא לי' כתירוץ הפוסקי' דמגילה הוי דרבנן משמע דס"ל להמרדכי כיון דהוי מדברי קבלה ספיקו להחמיר רק משום ולא יעבור. וכן העיר מטורי אבן (מגילה דף ד') שכ' דאסתר ברוה"ק נאמרה והוי כד"ת כיון דא' א' אמרן. וכן מש"ס פסחים דף נ"ד דביהשמ"ש דט"ב אסור ועל כרחך משום דהוי מדברי קבלה ע"כ ספיקו אסור ומזה הקשה על הנו"ב [וע' פרמ"ג או"ח סי' תרפ"ח במשבצות ס"ק ד']. אולם לפע"ד נראה דל"ק על הנודע ביהודא עפימש"כ רש"י במס' תענית (דף ט"ו ע"א) בשם תוספות מאן דהו, החילוק דהכא שהנביא מצוה ומזהיר ומודיע את ישראל זהו נקרא דברי קבלה אבל בכל דוכתא דלא איתפקיד נביא כי האי דנינוה וירא אלקים שהוא כמספר והולך רק דילפינן מיני' אגב אורחא דמילתא, כזה לא קרינן (במתני' דתענית שם) דברי קבלה רק לקרא דקרעו לבבכם ואל בגדיכם שהיא בדרך ציווי מהנביא זהו נקרא דברי קבלה ע"ש וכ"כ הרמב"ן בסה"מ בשורש ב' דמה שהנביא מצוה בשם ה' בדרך ציווי בדרך עשה או ל"ת הוא דאורייתא וכ"כ שם במגילת אסתר שגם הרמב"ם ס"ל כן ע"ש (וע' בשו"ת צפיחות בדבש הספרדי בסי' כ"ה) וא"כ שפיר נכון דלא תקשי ממרדכי מגילה והטורי אבן דכיון דהמגילה נאמרה בדרך ציוי ממרדכי ואסתר ברוה"ק לקיים עליהם ועל זרעם זהו דברי קבלה וכן בט"ב דמחמרינן בש"ס פסחים בספק ביהשמ"ש שהיא מפורש בזכרי' כה אמר ד' צבאות צום וכו' שזהו תשובה לעולי בית שני ששאלו (כמפו' בקרא) האבכה הנזר בחודש החמישי כאשר עשיתי וכו' וכנודע בה' ט"ב וממילא עתה בעו"ה שחרב גם בית מקדשינו השני הרי שוב מפורש צום החמישי במצות ד' אלקינו וזהו דברי קבלה כדברי רש"י והרמב"ן א"כ כיון דאמרינן דברי קבלה כד"ת דמי ע"כ מחמרינן בספיקן כדברי תורה והוי ס' מגילה לחומרא ושפיר כ' המרדכי לענין ס' דיומא. כמו כן ס' ביהשמ"ש דט"ב לחומרא כס' מה"ת, אבל מה שלמד הרמב"ן והנו"ב מקור החרם מקרא דאורו מרוז וכן ממה שמצינו באלישע במעשה דנערים ואקללם שזהו אינו רק אסמכתא בעלמא בקרא ממעשיות שהי' אז ולא נזכר שום ציווי כלל מהנביא רק מספר מעשה שהי' ועל זה כבר כ' רש"י בתענית כנז' דלא נקרא כה"ג דברי קבלה וממילא ל"ש לומר בזה דמאי דאמרינן דברי קבלה כד"ת קאי ע"ז להחמיר בספיקו, דהא חז"ל לא קרי זה דברי קבלה כלל כנז', ושפיר כ' הנו"ב דספיקו לקולא וא"ש ונכון הכל:

# קריאת התורה – מפטיר עולה למנין שבעה

## ספר אור זרוע חלק ב - הלכות קריאת התורה סימן שפג

מתני' ביו"ט חמשה ביוה"כ ששה ובשבת שבעה אין פוחתין מהן אבל מוסיפין עליהם ומפטירין בנביא. ת"ר הכל עולין למנין שבעה אפי' אשה אפי' קטן אבל אמרו חכמים אשה לא תקרא בתורה מפני כבוד הצבור אבעי' להו מפטיר בנביא מהו שיעלה למנין שבעה רב הונא ור' ירמיה בר אבא חד אמר עולה וחד אמר אינו עולה כדעולא דאמר עולא מפני מה אמרו המפטיר בנביא צריך שיקרא בתורה תחילה מפני כבוד התורה. שלא יהא כבוד תורה וכבוד נביא שוה וכיון דמשום כבוד תורה היא ולא משום חובה למנינא נמי לא סליק. רבינו משולם מנרבונא זצ"ל היה אומר דקיי"ל כמ"ד דאינו עולה למנין שבעה והא דעבדינן בתעניות וביום הכפורים במנחה המפטיר שלישי היינו משום דאין מוסיפין עליהן וא"א לעשות המפטיר רביעי ואע"ג דאין פוחתין מהן נמי וכיון דהמפטיר אינו עולה למנין שלשה נמצא שלא קראו אלא שנים מוטב שנפחות אחד בשב ואל תעשה ממה שנוסיף אחד בקום ועשה ור"ת משיב על דבריו דאי אינו עולה למנין שבעה נקרא ארבעה שלשה לחובה ורביעי למפטיר דכשם שאינו עולה למנין משום דאינו קורא בתורה אלא מפני כבוד תורה ה"נ אין בו משום אין מוסיפין דאין קורא לחובה אלא לכבוד תורה אלא אומר ר"ת ודאי דקיי"ל כמ"ד שהוא עולה למנין שבעה הלכך בתעניות במנחה וביוה"כ במנחה לא קרו כ"א ג' דכיון דעולה מן המנין אם היו קורין ד' היה בו משום אין מוסיפין הלכך קרו שלשה והשלישי הוא המפטיר ועולה מן המנין. אבל לענין חמשה דיו"ט וששה דיוה"כ ושבעה דשבת לא עבדינן מפטיר מן המנין משום דמוסיפין עליהן ועבדינן כתרוייהו דלמ"ד עולה הוספנו המפטיר ולמ"ד אינו עולה אין בו משום תוספת דלכבוד בעלמא הוא דקורא ואין לומר דלא פליגי אלא לענין שבעה אבל לענין שלשה לכ"ע עולה דההוא טעמא דקאמר דאינו עולה למנין שבעה משום דאינו קורא לחובה אלא לכבוד תורה שייך נמי לענין שלשה דמנחה. ירושלמי ר' זעירא בשם רב ירמיה העבד עולה למנין שבעה וידבר עולה משלשה פסוקים לא כן א"ר חמא בר עוקבא בשם ר"י בר חנינא אסור לאדם ללמד את עבדו תורה תפתר שלמד מאליו או שלימדו רבו כטבי ר' חלבו ר' מתנה בשם שמואל בר שילת בשם [רב] שבעה חוץ מן המפטיר בנביא תניא בתוספתא דמכילתין הכל עולין למנין ז' אפי' קטן אפילו אשה אין מביאין את האשה לקרות לרבים בני הכנסת שאין להם מי שיקרא אלא אחד עומד וקורא ויושב עומד וקורא ויושב אפילו שבעה פעמים:[[2]](#footnote-2)

1. כ"כ בחלק א סימן מח, חלק ב סימן [↑](#footnote-ref-1)
2. ע"ע בספר הישר (חלק התשובות) סימן מה-מח [↑](#footnote-ref-2)